Návrh
UZNESENIE VLÁDY SLOVENSKEJ REPUBLIKY
č.   zo dňa...

k návrhu Stratégie reformy zamestnávania vo verejnom sektore

Číslo materiálu:

Predkladateľ: 		minister práce, sociálnych vecí a rodiny 

Vláda

A. schvaľuje
A.1.  Stratégiu reformy zamestnávania vo verejnom sektore.

B. ukladá

predsedovi Úradu pre štátnu službu v spolupráci s ministrom práce, sociálnych vecí a rodiny a s podpredsedom vlády a ministrom financií
B.1. 	predložiť v súlade s návrhom Stratégie reformy zamestnávania vo verejnom sektore návrh zákona, ktorým sa mení a dopĺňa zákon NR SR č. 312/2001 Z.z. o štátnej službe v znení neskorších predpisov na rokovanie vlády SR.

Termín: 30. jún 2003

ministrovi práce, sociálnych vecí a rodiny
B.2.	predložiť v súlade s návrhom Stratégie reformy zamestnávania vo verejnom sektore návrh zákona o odmeňovaní niektorých zamestnancov pri výkone verejnej služby na rokovanie vlády SR.

Termín: 31. júl 2003

B.3.	predložiť v súlade s návrhom Stratégie reformy zamestnávania vo verejnom sektore návrh zákona o ochrane verejného záujmu pri výkone práce vo verejnom záujme na rokovanie vlády SR.

Termín: 31. júl 2003

predsedovi Úradu pre štátnu službu
B.4.	predložiť návrh Stratégie vzdelávania v štátnej službe na rokovanie vlády SR.

Termín: 30. jún 2003

ministrovi práce, sociálnych vecí a rodiny
ministrovi vnútra
ministrovi obrany
ministrovi dopravy, pôšt a telekomunikácií
podpredsedovi vlády a ministrovi financií
podpredsedovi vlády a ministrovi spravodlivosti
B.5.	predložiť na rokovanie vlády SR na základe Stratégie reformy zamestnávania vo verejnom sektore analýzu možností úpravy podmienok zamestnávania v rámci štátnych služieb silových zložiek so zohľadnením špecifík štátnych služieb silových zložiek po vládou schválenej novele zákona o štátnej službe a po vládou schválenom zákone o odmeňovaní niektorých zamestnancov pri výkone verejnej služby.

Termín: 31. október 2003

ministrovi výstavby a regionálneho rozvoja v spolupráci s ministrom práce, sociálnych vecí a rodiny 
B.6.	zosúladiť Aktualizáciu programu obstarávania služobných bytov pre zamestnancov štátnej správy s návrhom Stratégie reformy zamestnávania vo verejnom sektore.

Termín: 31. december 2003 

predsedovi Úradu pre štátnu službu
B.7.	predložiť návrh Koncepcie vzdelávania štátnych zamestnancov na rokovanie vlády SR.

Termín: 31. december 2003

ministrovi práce, sociálnych vecí a rodiny
B.8.	predložiť vyhodnotenie plnenia a aktualizáciu Stratégie reformy zamestnávania vo verejnom sektore na rokovanie vlády SR.
 
Termín: 30. jún 2004

B.9.	uskutočniť prieskum platových a pracovnoprávnych podmienok v súkromnom sektore.

Termín: pravidelne každé dva roky, prvýkrát do 31. decembra 2003

B.10.	predložiť na rokovanie vlády analýzu stavu ľudských zdrojov vo verejnom sektore.

Termín: 31. marec 2004